తుమ్మలపల్లి రామలింగేశ్వరరావు

**తుమ్మలపల్లి రామలింగేశ్వర రావు** (1921 ఫిబ్రవరి 7 - 1991 అక్టోబరు 16) తెలుగు కవి, నవలా రచయిత, సాహిత్య విమర్శకుడు, తాత్విక పాత్రికేయుడు, ఆంగ్ల గద్య రచయిత, మంత్ర శాస్త్రాన్ని సంప్రదాయాన్ని బోధించేవాడు. అతని రచనలు చరిత్ర, సామాజిక శాస్త్రం, సాహిత్యం, తత్వశాస్త్రం, మతం, ఆధ్యాత్మికత వంటి విస్తృత శ్రేణి విషయాలను కవర్ చేశాయి. *శ్రీ లలితా సహస్రనామ స్తోత్ర భాష్యం*, *శ్రీ చక్ర విలాసనము*, *శ్రీ చక్ర పూజా విధానం* (మంత్ర శాస్త్రం, తత్వశాస్త్రం, ఆధ్యాత్మికత), *ధర్మనిర్ణయం* (సామాజిక నవల), ''తిక్కన సోమయాజి'' (చారిత్రక నవల), *శివానుగ్రహము పితృయజ్ఞము* (కవిత్వం) అతని ప్రసిద్ధ రచనల్లో కొన్ని. 

## వ్యక్తిగత జీవితం
తుమ్మలపల్లి రామలింగేశ్వరరావు 1921 ఫిబ్రవరి 7న కృష్ణా జిల్లా గుడివాడలో తుమ్మలపల్లి జ్వాలాపతి, మహాలక్ష్మమ్మ దంపతులకు జన్మించాడు. గుడివాడలో పాఠశాల విద్య పూర్తి చేసిన తర్వాత, రాజమండ్రిలోని ప్రభుత్వ ఆర్ట్స్ కళాశాలలో చదువుకుని సైన్స్‌లో బ్యాచిలర్ డిగ్రీ పొందాడు. రామలింగేశ్వరరావు కృష్ణా జిల్లా తేలప్రోలుకు చెందిన విశాలాక్షిని వివాహం చేసుకున్నాడు. వారికి ముగ్గురు కుమార్తెలు (ఉమా దేవి, జానకి, లక్ష్మీ సావిత్రి), ఒక కుమారుడు (డాక్టర్ జ్వాలప్రకాశ విద్యాపతి) జన్మించారు. ఆయన పశ్చిమ గోదావరి జిల్లాలో రెవెన్యూ శాఖలో పనిచేశాడు. ప్రభుత్వ ఉద్యోగానికి రాజీనామా చేసి, కడపలో మైనింగ్ కంపెనీలో చేరి, వ్యాపార కార్యనిర్వాహకుడిగా పనిచేశాడు. 1961లో మద్రాసు వెళ్లి ధ్యానం, భారతీయ ఆధ్యాత్మిక, మతపరమైన ఆలోచనల హేతుబద్ధతను పరిశోధిఅతూ, ఏకాంతంగా గడిపాడు. ఆయన నవరాత్రి సమయంలో, 1991 అక్టోబరు 16, దుర్గాష్టమి రోజున మరణించాడు.   
ఎడమ|thumb|తుమ్మలపల్లి రామలింగేశ్వరరావు తన భార్య విశాలాక్షితో కలిసి

## ఆధ్యాత్మికత
రామలింగేశ్వరరావు శృంగేరి శారదా పీఠం 34వ పీఠాధిపతి శ్రీ చంద్రశేఖర భారతి మహాస్వామి అనుగ్రహాన్ని పొందాడు. ఆయనను మహాస్వామి శ్రీవిద్యలో ప్రవేశపెట్టాడు. గురువు అనుగ్రహం రావు నాలుకను అసంఖ్యాక సాహిత్య గురువులకు స్థానంగా మార్చింది. ఆయన మంత్ర శాస్త్రంపై అనేక పుస్తకాలను రచించాడు. శ్రీ అభినవ విద్యాతీర్థ మహాస్వామి ( శృంగేరి శారదా పీఠం 35వ పీఠాధిపతి), శ్రీ భారతి తీర్థ మహాస్వామి ( శృంగేరి శారదా పీఠం 36వ పీఠాధిపతి) ల ఆశీస్సులతో, ఆయన రెండు దశాబ్దాలకు పైగా **శ్రీ శంకర కృప** (శృంగేరి శారదా పీఠం యొక్క తాత్విక, ఆధ్యాత్మిక తెలుగు మాసపత్రిక) సంపాదకుడిగా పనిచేశాడు. భార్య మరణించిన తర్వాత రామలింగేశ్వరరావు, 1988 లో శృంగేరిలో సన్యాసం స్వీకరించాడు. ఆయనకు యోగపట్టా (సన్యాసాశ్రమంలో పేరు) అద్వయానంద భారతి.

## సాహిత్య జీవితం
thumb|శ్రీ అద్వయానంద భారతి స్వామి
తుమ్మలపల్లి రామలింగేశ్వరరావు రచనలలో సామాజిక, చారిత్రక నవలలు, కవితలు, మంత్ర శాస్త్రం, దర్శన శాస్త్రం పుస్తకాలు, సాహిత్య విమర్శ పుస్తకాలు, వ్యాసాలు, ఆంగ్లం నుండి తెలుగుకు అనువాదాలు, పరిచయాలు, ముందుమాటలు, సంపాదకీయం, పిల్లల కోసం చిన్న కథలు, రేడియో ప్రసంగాలూ ఉన్నాయి. మంత్ర శాస్త్రంపై ఆయన రాసిన పుస్తకాలు శృంగేరి శారద పీఠం, సిద్ధేశ్వరి పీఠం, కుట్రాలం, తదితర పండితుల ప్రశంసలు పొందాయి. ఆయన నవలలు, సాహిత్య విమర్శ తెలుగు సాహిత్య చరిత్రలో మైలురాళ్ళుగా నిలిచాయి. ఆయన రాసిన సామాజిక నవల *ధర్మనిర్ణయం* తెలుగులోని ఉత్తమ పది నవలలలో ఒకటిగా పరిగణించబడింది. రెండు రచనలు - *ధర్మనిర్ణయం,* *శృంగేరి పునఃసందర్శన* - కన్నడ భాషలోకి అనువదించబడ్డాయి. ఆయన నవలలు తెలుగు సాహిత్య రంగంలో డాక్టోరల్ స్థాయి పరిశోధన కోసం అధ్యయన అంశంగా నిలిచాయి. 

## గ్రంథ పట్టిక
తుమ్మలపల్లి రామలింగేశ్వరరావు (శ్రీ అద్వయానంద భారతి స్వామి) రచనలు.   

### కవిత్వం
మూలం: 

* *శివానుగ్రహము – పితృయజ్ఞము*
* *హాస్యగాధ ద్విసతి*
* *ప్రేయోనువాకము*
* *గోదావరి గర్భము*
* *అగ్నిష్టోమము*

### సామాజిక, చారిత్రక నవలలు

* *ధర్మనిర్ణయం* 
* *[[తిక్కన]] సోమయాజి*
* *[[బమ్మెర పోతన|పోతనమాత్యులు]]*
* *తాళ్లపాక [[అన్నమయ్య|అన్నమాచార్యులు]]*
* *మనకు మిగిలింది*
* *మీనాక్షి పెళ్లిచేసుకుంది*
* సుబ్బయ్య కొడుకులు
* ఇది ఎప్పుడూ ఇంతే
* కొల్లం అండు

### మంత్ర శాస్త్రం

* *[[శ్రీ చక్రం|శ్రీ చక్ర]] విలాసనం*
* *[[శ్రీ చక్రం|శ్రీ చక్ర]] పూజా విధానము*
* *[[సౌందర్యలహరి]]*
* *శ్రీ [[లలితా సహస్రనామ స్తోత్రం|లలితా సహస్రనామ]] స్తోత్ర భాష్యము* 
* *శ్రీ లలితా త్రిశతినామ భాష్యానువాదము*

### సాహిత్య విమర్శ

* *శ్రీ తుమ్మలపల్లి రామలింగేశ్వరరావు సాహిత్య విమర్శలు*

### వేద వ్యాఖ్యానం

* 
* *పంచసూక్త మన్యుసూక్తములు*
* *[[ఆదిత్య హృదయం|ఆదిత్య హృదయము]]*
* *కేశవాది చతుర్వింశతినామ వ్యాఖ్యానము*
* *శ్రీ [[విష్ణు సహస్రనామ స్తోత్రము|విష్ణు సహస్రనామ]] స్తోత్రము*
* *మోహముద్గరహ*
* *శ్రీ లలితా సహస్రనామ స్తోత్రము*
* *శ్రీ [[కనకధారా స్తోత్రం|కనకధార స్తోత్రము]]*

### తత్వం, మతం

* *మనము మన మతము*

### ఆంగ్ల పుస్తకాలు

* *[[శృంగేరి]] పునఃసందర్శన*
* *శ్రీ సురేశ్వరాచార్య*
* *[[కాలడి|కలాడి]] యొక్క ప్రొఫైల్*
* *[[మంత్రము|మంత్ర శాస్త్రపు]] హేతుబద్ధత*
* *మన సన్నిధానం*

### అనువాదాలు

* *బ్రహ్మవిద్యా వ్యాఖ్యాన సింహాసనము*
* *[[కాలడి]]*
* *మల్లి చూచిన [[శృంగేరి]]*
* *[[కాంచీపురం|కంచి]] శ్రీ [[కామాక్షి అమ్మవారి దేవాలయం (కంచి)|కామాక్షి]] దేవి*
* *శ్రీ శంకరాచార్య విజయము*

## పురస్కారాలు, గౌరవాలు
మూలం: 

* ఆయనకు ఆర్ష విద్యా వాచస్పతి, శ్రీ విద్యా రత్నాకర, సర్వతంత్ర స్వతంత్ర అనే గౌరవాలు లభించాయి. 
* 1974 లో మద్రాసులో ఒక సత్కార కమిటీ ఆయనను సత్కరించింది. 
* 1979లో మద్రాసులోని కళాభారతి ఆయనను సత్కరించింది.
* 1980లో శ్రీ యార్లగడ్డ రాజ్యలక్ష్మి వెంకన్న చౌదరి కళాపీఠం అవార్డుతో సత్కరించారు. 
* 1981 లో మద్రాసులో జరిగిన షష్టిపూర్తి సందర్భంగా ఆయనను సత్కరించారు.   
* 1989లో శ్రీ అద్వయానంద భారతి స్వామి (తుమ్మలపల్లి రామలింగేశ్వర రావు తన పూర్వాశ్రమంలో ) మొదటి చాతుర్మాస్య వ్రత దీక్షను పూర్తి చేసుకున్న సందర్భంగా హైదరాబాద్‌లో సన్మానించారు. 

## శ్రీ అద్వయానంద భారతి స్వామి ట్రస్ట్
భారతదేశ సాంప్రదాయ, సాంస్కృతిక, ఆధ్యాత్మిక విలువలను వారసత్వాన్నీ పరిరక్షించే, నిర్వహించే ఉద్దేశ్యంతో, 1989లో శ్రీ అద్వయానంద భారతి స్వామి గౌరవార్థం శ్రీ అద్వయానంద భారతి స్వామి ట్రస్టు స్థాపించబడింది. 

## మూలాలు

వర్గం:1991 మరణాలు
వర్గం:1921 జననాలు